**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO DĖL europos jaunimo sostinEI 2021 m. skirtų projektų dalinio finansavimo iš klaipėdos miesto savivaldybės biudžeto lėšų TVARKOS APRAŠO patvirtinimo**

2019-06-20

1. **Sprendimo projekto esmė, tikslai ir uždaviniai**

Tarybos sprendimo esmė patvirtinti Europos jaunimo sostinei 2021 m. skirtų projektų dalinio finansavimo iš Klaipėdos miesto savivaldybės biudžeto lėšų tvarkos aprašą

1. **Projekto rengimo priežastys ir kuo remiantis parengtas sprendimo projektas.**

Tarybos sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 8 dalimi ir 7 straipsnio 22 dalimi, Lietuvos Respublikos Jaunimo politikos pagrindų įstatymo 3 straipsnio 3 dalimi, Klaipėdos miesto savivaldybės tarybos 2018 m. rugsėjo 27 d. sprendimu Nr. T2-197 „Dėl pritarimo Klaipėdos miesto savivaldybės paraiškai Europos jaunimo sostinės 2021 m. titului gauti“ ir Klaipėdos miesto savivaldybės tarybos 2019 m. balandžio 12 d. sprendimu Nr. T2-98 „Dėl pritarimo Europos jaunimo forumo ir Klaipėdos miesto savivaldybės bendradarbiavimo dėl Europos jaunimo sostinės 2021 m. titulo sutarties projektui“.

Tarybos sprendimo projektu siekiama patvirtinti šio projektui skirtą dalinio finansavimo iš Klaipėdos miesto savivaldybės biudžeto lėšų tvarkos aprašą. Prieš pradedant įgyvendinti Europos jaunimo sostinės 2021 m. projekto programą Savivaldybės administracija turės įgyvendinti 8 konkursus. Dalinio finansavimo būdu bus atrinkta įstaiga, kuri turės administruoti ir įgyvendinti projekto veiklas, taip pat bus atrinktos organizacijos, kurios įgyvendins platformų projektus.

Planuojama sukurti Europos jaunimo sostinės tarybą, kuri ne tik teiks rekomendacijas dėl Europos jaunimo sostinės programų projektų atrinkimo Savivaldybės administracijos direktoriui, bet ir koordinuos viso projekto veiklą. Ši taryba kuriama atsižvelgiant į Europos jaunimo sostinės 2021 m. paraišką.

1. **Kokių rezultatų laukiama.**

Patvirtintus šį Tarybos sprendimo projektą bus pritarta Europos jaunimo sostinei 2021 m. skirtų projektų dalinio finansavimo iš Klaipėdos miesto savivaldybės biudžeto lėšų tvarkos aprašui. Patvirtinus tvarkos aprašą bus galima organizuoti dalinio finansavimo konkursus skirtus Europos jaunimo sostinės 2021 m. programos įgyvendinimui.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

**6. Lėšų poreikis sprendimo įgyvendinimui.**

Iš viso Europos jaunimo sostinės 2021 m. programai įgyvendinti reikės 2 945 791 Eur (*dviejų milijonų devynių šimtų keturiasdešimt penkių šimtų septynių šimtų devyniasdešimt vieno euro)*

**7. Galimos teigiamos ar neigiamos sprendimo priėmimo pasekmės.**

Atsisakius įgyvendinti Europos jaunimo sostinė 2021 m. programą ir nutraukus sutartį Savivaldybės administracija turės sumokėti 50 000 Eur baudą.

PRIDEDAMA:

1. Klaipėdos miesto savivaldybės tarybos 2018 m. rugsėjo 27 d. sprendimas Nr. T2-197 „Dėl pritarimo Klaipėdos miesto savivaldybės paraiškai Europos jaunimo sostinės 2021 m. titului gauti“, 1 lapas;
2. Klaipėdos miesto savivaldybės tarybos 2019 m. balandžio 12 d. sprendimas Nr. T2-98 „Dėl pritarimo Europos jaunimo forumo ir Klaipėdos miesto savivaldybės bendradarbiavimo dėl Europos jaunimo sostinės 2021 m. titulo sutarties projektui“, 1 lapas;
3. Europos jaunimo sostinės 2021 m. įgyvendinimo modelis, 2 lapai.

Jaunimo reikalų koordinatorė Aistė Andruškevičiūtė